## Odluka o odobravanju reeskontnih i lombardnih kredita

### NN 88/1993 (1.10.1993.), Odluka o odobravanju reeskontnih i lombardnih kredita

# NARODNA BANKA HRVATSKE

Na temelju članka 15.,članka 67.stavka 1.točke l0 Zakona o Narodnoj
banci Hrvatske ("Narodne novine",broj 74/82,26/93.i 79/93.);
Savjet Narodne banke Hrvatske,na sjednici održanoj 22. rujna 1993.godine,donio
je

## ODLUKU

### o odobravanju reeskontnih i lombardnih kredita

I.OSNOVNE ODREDBE

I.

Narodna banke Hrvatske odobrava bankama sa sjedištem u Republici Hrvatskoj
(u daljnjem tekstu: banke) reeskontne kredite na temelju portfelja određenih
domaćih i inozemnih prenosivih kratkoročnih vrijedosnica, te lombardne
kredite na temelju zaloga određenih kratkoročnih vrijednosnica.

Protfelj vrijednosnica, u smislu ove odluke, knjigovodstveno je stanje
kratkoročnih vrijednosnica što ih je banka kupila odnosno eskontirala od
drugih pravnih osoba sa sjedištem u Republici Hrvstskoj ili ih je od njih
primila za podmirivanje svojih potraživanja, a još nisu dospjeli na naplatu.

Reeskontne i lombardne kredite, u smislu ove odluke. Narodna banka Hrvatske
odobrava bankama u okviru utvrđene kvote.

II.

Banke mogu, uz suglasnost guvernera Narodne banke Hrvatske. međusobno
ustupati neiskorištene iznose kvota utvrđenih važećom Odlukom o visini
kvota za korištenje kredita iz primarne emisije u određenom tromjesečju
tekuće godine, o čemu su dužne zaključiti ugovore i dostaviti ih Narodnoj
banci Hrvatske.

III.

Narodna banka Hrvatske odobrava reeskontne i lombardne kredite, u smislu
ove odluke, samo bankama koje ispunjavaju minimalne opće uvjete kreditne
sposobnosti, utvrđene posebnom odlukom.

Sukladno stavku I. ove točke. banka je dužna, pri korištenju primarne
emisije iz ove odluke Narodnoj banci Hrvatske podnijeti izjavu da udovoljava
propisane minimalne opće uvjete kreditne sposobnosti.

Pod bankom, u smislu ove odluke, smatraju se banke koje su osnovane
kao pravne osobe na temelju Zakona o bankama i drugim financijskim organizacijama
sa sjedišem na teritoriju Republike Hrvatske (u daljnjem tekstu: banke).

II. REESKONTNI KREDITI

IV.

Narodna banka Hrvatske odobrava bankama reeskontne kredite na temelju
slijedećih domaćih i inozemnih prenosivih kratkoroćnih vrijednosnica, koje
su u portfelju banaka:

1) Mjenica što su ih izdala domaća poduzeća i druge pravne osobe iz
oblasti privrede po osnovi dužničko-vjerovničkog odnosa utemeljenog na
prometu proizvoda, roba i obavljanju usluga, a dospijevaju za naplatu u
roku do 90 dana;

2) Komercijalnih zapisa koje su izdala domaća poduzeća i druge pravne
osobe iz oblasti privrede, a koji dospijevaju za naplatu u roku od 90 dana;

3) Mjenica i drugih inozemnih vrijednosnica koje glase na konvertibilnu
valutu i dospijevaju za naplatu u roku do 90 dana, a avalirale su ih prvorazredne
inozemne banke i mogu biti predmet kupoprodaje na inozemnim tržištima vrijednosnica,
što su ih poduzeća dobila na temelju izvoza

Roba i usluga, a banke ih eskontirale od tih poduzeća.

Izuzetno, Narodna banka Hrvatske će u IV. tromjesečju 1993. godine odobravati
bankama reeskontne kredite i na temelju vrijednosnica koje su izdala domaća
poduzeća, individualni proizvodaći i druge pravne osobe s osnovne žetve
1993. g. i jesenske sjetve i berbe 1993. g. a koji dospijevaju za naplatu
u roku do 12 mjeseci.

Domaće prenosive kratkoroćne vrijednosnice mogu biti temelj za odobravanje
reeskontnih kredita bankama, iskljućivo pod uvjetom da su izdatnici tih
vrijednosnica kIasificirani u bonitetnu skupinu A ili B, sukladno važećoj
Odluci o načinu klasificiranja aktive i odgovarajućih izvanbilančih stavki
banaka i drugih financijskih organizacija s gledišta njihove naplativosti.

V.

Narodna banka Hrvatske odobrava bankama reeskontne kredite na temelju
stanja portfelja vrijednosnica iz točke IV. ove odluke u visini do 25%
nominalne vrijednosti tih vrijednosnica.

Izuzetno, na zatećene plasmane zadržat će se dosadašnja stopa reeskonta
do konačne otplate tih kredita prema ugovorenim rokovima vračanja.

III. LOMBARDNI KREDITI

VI.

Narodna banka Hrvatske odobrava bankama lombardne kredite u visini do
50% nominalne vrijednosti založenih blagajničkih zapisa upisanih kod Narodne
banke Hrvatske i komercijalnih zapisa s garancijom druge banke.

Vrijednosnice iz stavka 1. ove točke, do čijeg roka dospijeća preostaje
do 3 dana, ne mogu biti osnova za odobravanje lombardnog kredita iz ove
odluke.

Lombardne kredite iz ove odluke Narodna banka Hrvatske odobrava s rokom
vračanja koji ne može biti duži od razdoblja koje preostaje do roka dospijeća
založene vrijednosnice, umanjeno za 3 dana, s tim da rok vračanja tog kredita
može iznositi najviše 3 mjeseca.

Narodna banka Hrvatske ne može banci staviti u tečaj odobreni lombardni
kredit prije zalaganja vrijednosnica iz stavka 1. ove odluke kod Narodne
banke Hrvatske.

IV. PRIJELAZNE I ZAKLJUČNE ODREDBE

VII.

Ugovor za korištenje kratkoroćnog kredita Narodna banka Hrvatske zaključit
će sa svakom pojedinom bankom, a ugovorom će se utvrditi svi uvjeti odobravanja
i korištenja kredita (kamatna stopa, način obračuna i naplate kamate, instrumenti
za osiguranje plaćanja i dr.).

VIII.

Kratkoroćne vrijednosnice, na temelju kojih banka koristi reeskontne
ili lombardne kredite, ne mogu biti temelj za korištenje drugih kredita
kod Narodne banke Hrvatske.

IX.

Banke mogu reeskontne i lombardne kredite koje koriste iz primarne emisije
privremeno vratiti Narodnoj banci Hrvatske i ponovno ih koristiti kod Narodne
banke Hrvatske, u zavisnosti od svoje likvidnosti.

X.

Narodna banka Hrvatske će, po potrebi, donijeti upute za provođenje
ove Odluke.

XI.

Ovom odlukom stavlja se izvan snage Odluka o odobravanju reeskontnih
i lombardnih kredita ("Narodne novine", br. 62/93.).

XII.

Ova odluka stupa na snagu danom objave u "Narodnim novinama",
a primjenjivat će se od 1. listopada 1993. godine.

O. br. 163/93.

Zagreb. 22. rujna 1993.

Predsjednik Savjeta Narodne banke Hrvatske

Guverner Narodne banke Hrvatske

dr. Pero Jurković, v. r.

Odluka, NN 88/1993-1731
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)